GLOBAL วิ่งแรง 4% ลุ้นไตรมาส 2 ฟาดกำไร 902 ลบ. รับยอดขายโต
GLOBAL วิ่งแรง 4% ลุ้นไตรมาส 2 ฟาดกำไร 902 ลบ. รับยอดขายโต “บล.เมย์แบงก์ฯ” แนะซื้อ วางเป้า 26 บ.
GLOBAL วิ่งแรง 4% ลุ้นไตรมาส 2 ฟาดกำไร 902 ลบ. รับยอดขายโต “บล.เมย์แบงก์ฯ” แนะซื้อ วางเป้า 26 บ.
1 ก.ค. 2564

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 14.48 น. อยู่ที่ 21.50 บาท บวก 0.90 บาท หรือ 4.37% สูงสุดที่ 21.60 บาท ต่ำสุดที่ 20.70 บาท ด้วยมูลค่าซื้อขาย 224.66 ล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (1 ก.ค.) คาดว่ากำไรไตรมาส 2/2564 ของ GLOBAL เพิ่มขึ้น 78% เมื่อเทียบจากปีก่อน เป็น 902 ล้านบาท เนื่องจากคาดยอดขายเติบโต 38% เมื่อเทียบจากปีก่อนเป็น 8,599 ล้านบาท จากการเปิดสาขาใหม่ 5 สาขาเมื่อเทียบจากปีก่อน และ SSSG คาดว่าค่อนข้างสูงถึง 35% (เทียบกับ -20% ในไตรมาส 2/2563 และ +13.7% ในไตรมาส 1/2564) จากการที่สินค้าขายดีแทบทุกกลุ่ม และจากฐานต่ำในปีก่อนที่มีการปิดสาขาบางแห่งในช่วงล็อกดาวน์
รวมทั้งคาดว่าอัตรากำไรขั้นต้นเพิ่มขึ้น 158 bps เมื่อเทียบจากปีก่อน เป็น 25.4% เนื่องจากการเพิ่มสัดส่วนสินค้าที่มีอัตรากำไรสูง แม้ราคาเหล็กเริ่มปรับตัวลดลง แต่คาดว่ากำไรไตรมาส 3/2563 ถึงไตรมาส 4/2564 ยังเติบโตสูงเมื่อเทียบจากปีก่อน ทำให้มีความเป็นไปได้ในการทบทวนประมาณการเพื่อสะท้อนผลการดำเนินงานที่แข็งแกร่ง ขณะที่ราคาหุ้นปรับตัวลดลงจนทำให้มีอัพไซด์ 26% ไปสู่ราคาเป้าหมาย (DCF) ที่ 26 บาท จึงปรับคำแนะนำจาก Trading Buy เป็น “ซื้อ”